Ńdɔ̄ Mósɛs, fada Eleazâr ai miǹtómbā mísə̄ yā étōgán bɔ́n bə́ Ísraɛ̂l bə́ ngákə tóban ai bɔ́ á zēn. 14Mósɛs a ngáliŋan fɔ́ɔ́ éyə̄gan ai basúzoǎ yā ńkān bítá, bədzóē yā bakúda ai bədzóē yā miǹtɛd yā bə́ ngábə́ sɔ́ á bītá bə́ ngálóm bɔ̄. 15Nyé ai bɔ́ nâ: “Á dzé mī dzógē bīníngá bə́ tála, 16ḿbɔ fɔ́ɔ́, ai mələ́bə́gá mə́ Balaam bə́ ngábɔ̄ nâ bɔ́n bə́ Ísraɛ̂l bə́ bɔ Ǹtondôbə məlɔ́ ádzó yā Péor; ńdɔ ebubua ókɔ̌n é ngábi ekóán áyɔŋ bɔ́n bə́ Ńtondôbə. 17Asú tē hḿ wéán bɔ́n bə́ fám bə́sə, wéán fə é bīníngá bə́sə̄ yā bə́ bómbo yǎ ai fám. 18Ébān bīníngá bə́sə̄ bá bə́ kig bómbo ai fám, dzǒgán bɔ̄ bə́ və̄ə̄, bə́ nə̄ ású dáán. 19Ḿfág wáán, tɔbɔ́gán oyǎb ai miǹkán á tâŋ məlú zamgbál é mínā bə́sə mǐ ngáwé mod ngə́ á nambǎ kig m̀bim. Fúbúgán mínā bə́bēn ai miǹkóm myáán, ámōs lála ai ámōs zamgbála. 20Myǎyǐ fə fúbū éwɔ̄man ésə, é dzóm ésə̄ é nə́ ńkomán ai ekob tsíd, é dzóm ésə é nə̄ ńkomán ai ekob ékə́lá, é dzóm ésə̄ é nə́ ńkomán ai elé. 21Ńdɔ fada Eleazâr a ngákɔ́bɔ ai bod bítá bə́ ngábə́ sɔ́ lúman nâ: “É mvéndé nyī ńdzɔ e nə́ mvéndé yǎ Ńtondôbə a ngábéndē Mósɛs: 22səsalá hə mvɔ́d, sílíba, ekie, ekpémbé, afída: